Banni ba Magana ba atla kgosana
Banni ba kgotlana ya Maganakwa Metsimotlhabe ba dumalane ka bongwe fela jwa pelo gore Rre Duncan Magana enne ene yo o tlaa nnang setilo sa bogosana jwa kgotlana eo. Banni ba supile seo mo phuthegong ya kgotla e e neng e tshwerweke kgosi ya motse oo Kgosi Raphael Mmipi morago ga go tlhokafala ga kgosana yakgotlana eo Rre John Ratlhapi kgwedi ya Seetebosigo mono ngwaga. Mongwe wa banni ba kgotlana eo, Mme Gobona Khupe, o opetse seodiatla a re ke kgatelopele ka se tlaa dira gore kgotlana ya bone e seka yasalela kwa morago ka ditlhabololo. Rre Simon Sethathe ene o kopilegore fa kopo ya bone e ka amogelesega, kgosana e bereke le bone sentle ebilea itse gore kgosi ke thotobolo e olela matlakala. Mongwe wa dikgosana, RreRudolf Mokalake, a re o ile a nna fa fatshe le boora Magana mme ba nna moono ole mongwe ka motlhatlhami go sena mathata ape. Mokhanselara wa Metsimotlhabe Rre Kenakgang Oreetseng o ne asupa fa le ene a itumeletse tshwetso eo e bile a e amogela ka diatla tsoo pedisegolobogolo ka go ne go sena dikgotlhang jaaka tse ba di utlwalelang kwametseng e mengwe. A re o solofetse go le gontsi mo kgosaneng e ntsha eo ka a tlaatokafatsa tiro ya gagwe e le mokhanselara. Rre Magana o ne a leboga morafeka tshepho ya bone mo go ene, a re o amogela thomo ya bone ka diatla tsoo pedi,a re o tsile go ikamanya thata le Modimo ka poifo Modimo e le yone e ka mokgontshang go etelela morafe wa gagwe pele sentle. Kgosi Mmipi o ile a konetelela ka gore nako ya go layakgosana ga ise e goroge ka o santse a tlaa isa leina la yo o tlhophilweng kwabagolwaneng ba gagwe kwa Molepolole go ya go seka seka tshwetso eo mme o tlaabusa phetolo mo nakong e e sa fediseng pelo. 